Životopis s opisom dosadašnjeg rada

 Rođen sam 16.lipnja 1965 godine u Rijeci .Po završetku srednje škole CUO ZA KUP, nautički smjer, u Bakru 1984 godine te po odsluženju vojnog roka nastavio sam obrazovanje na Fakultetu za pomorstvo i saobraćaj ,Sveučilišta „Vladimir Bakarić“ u Rijeci gdje sam i 19.veljače.1998 godine diplomirao i stekao višu stručnu spremu (VI/I) i stručni naziv inženjera za pomorski promet-nautički smjer .Pripravnički staž, kadeturu ,odradio sam na brodovima Lošinjske plovidbe te 20.lipnja 1989 godine stekao ovlaštenje za vršenje poslova zvanja Poručnika trgovačke mornarice, nakon čega sam nastavio ploviti u svojstvu časnika palube na brodovima Lošinjske plovidbe i stranih Brodara.

Zvanje Kapetana duge plovidbe stekao sam 28.srpnja 1992 godine nakon čega nastavljam plovidbu do 1993 godine kada sam se zaposlio u Lučkoj kapetaniji Rijeka u kojoj obavljam poslove zapovjednika M/B „BURIN“, kapetana ispostave Kraljevica, kapetana ispostave Bakar, kapetana ispostave Novi Vinodolski, a od 29.kolovoza 2017 godine raspoređen sam na radno mjesto lučkog kapetana u Lučkoj kapetaniji Senj gdje sam i danas zaposlen.

U svojstvu časnika palube ostvario sam navigacije u trajanju 3 godine te 5 godina u svojstvu zapovjednika. Zbog osobnih ambicija i daljnjeg obrazovanja upisao sam drugi stupanj Pomorskog fakulteta Sveučilišta u Rijeci te 26.studenog 2004 godine stekao visoku stručnu spremu i stručno zvanje diplomirani inženjer pomorskog prometa nautičkog smjera.

Od 1994 godine član sam ispitnog Povjerenstva pri Lučkoj kapetaniji Rijeka za najviša zvanja u pomorstvu, a 2014 godine temeljem Odluke Fakultetskog vijeća Pomorskog fakulteta u Rijeci ,izabran sam u suradničko zvanje asistenta iz područja tehničkih znanosti, polja tehnologija prometa i transport, grana pomorski i riječni promet u Zavodu za nautičke znanosti gdje sam još uvijek aktivan.

Od strane MMPI – Uprave sigurnosti plovidbe ,tijekom svih ovih godina bio sam imenovan i uključen u rad mnogih Povjerenstva za izradu raznih propisa iz oblasti pomorstva kao i član Povjerenstva za nabavu brodica i opreme.

Dobitnik sam godišnje nagrade YACHT POOL-a za izvanredan doprinos sigurnosti na moru u 2003 godine, priznanja za traganje i spašavanje na moru te unapređenje službe dodijeljeno od Ministarstva mora ,prometa i infrastrukture za 2009 godinu. U tri navrata bio sam i kandidat za „Plavu vrpcu Vjesnika“ za akcije traganja i spašavanja na moru u Velebitskom kanalu.

Član sam Upravnog vijeća Županijske lučke uprave Novalja i Turističkog vijeća Turističke zajednice Grada Novi Vinodolski.

U vremenu od 23.09.2013 do 03.09.2021 bio sam član Upravnog vijeća Županijske lučke uprave Novi Vinodolski.

Sukladnu članku 85.Zakona o državnim službenicima sve ove godine rada u MMPI ocijenjen sam sa izuzetno visokim ocjenama .

Oženjen sam i otac dvoje djece, danas pomorci na renomiranim svjetskim kompanijama, sa završenim Pomorskim fakultetom u Splitu, dugogodišnji jedriličari sa izuzetnim rezultatima u svjetskim razmjerima.